7/29/22, 1 1:30 AM Laki liiketoimintakiellosta 1059/1985 - Ajantasainen lainsäädäntö - FINLEX ®
https://finlex.fi/fi/laki/ajantasa/1985/19851059 1/8Finlex ®
Finlex › Lainsäädäntö › Ajantasainen lainsäädäntö › Vuosi 1985 › 13.12.1985/1059
Seurattu SDK 692/2022 saakka.
13.12.1985/1059
Laki liiketoimintakiellosta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 § (19.12.1997/1220)
Lain tarkoitus
Sopimattoman ja vahingollisen liiketoiminnan estämiseksi sekä liiketoimintaan kohdistuvan luottamuksen
ylläpitämiseksi voidaan määrätä liiketoimintakielto siten kuin tässä laissa säädetään.
Tässä laissa liiketoiminnalla  tarkoitetaan kirjanpitolaissa (1336/1997)  tarkoitettua liike- ja ammattitoimintaa.
(17.1 1.2017/749)
1 a § (8.5.2020/343)
Suhde muuhun lainsäädäntöön
Henkilötietojen käsittelystä liiketoimintakieltoa koskevassa asiassa säädetään luonnollisten henkilöiden
suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY
kumoamisesta annetussa Euroopan parlamentin ja neuvoston asetuksessa (EU) 2016/679 (yleinen tietosuoja-
asetus) ja tietosuojalaissa (1050/2018) .
2 § (19.12.1997/1220)
Liiketoimintakiellon henkilöpiiri
Liiketoimintakieltoon voidaan määrätä 3 §:ssä säädetyin edellytyksin:
1) yksityinen elinkeinonharjoittaja, jolla on kirjanpitolaissa säädetty kirjanpitovelvollisuus; (17.1 1.2017/749)
2) avoimen yhtiön yhtiömies, kommandiittiyhtiön vastuunalainen yhtiömies ja eurooppalaisen taloudellisen
etuyhtymän henkilöjäsen; sekä
3) se, joka on yhteisön hallituksen jäsenenä tai toimitusjohtajana taikka muussa siihen rinnastettavassa
asemassa, samoin kuin se, joka tosiasiallisesti johtaa yhteisön tai säätiön taikka ulkomaisen sivuliikkeen
toimintaa taikka hoitaa sen hallintoa.
3 § (19.12.1997/1220)
Liiketoimintakiellon määräämisen edellytykset
Liiketoimintakieltoon voidaan määrätä 2 §:ssä tarkoitettu henkilö,
1) jos hän on liiketoiminnassa muusta kuin maksukyvyttömyydestä johtuvasta syystä olennaisesti
laiminlyönyt siihen liittyviä lakisääteisiä velvollisuuksia; tai (17.1 1.2017/749)
2) jos hän on liiketoiminnassa syyllistynyt rikolliseen menettelyyn, jota ei voida pitää vähäisenä,
ja hänen toimintaansa on kokonaisuutena arvioiden pidettävä velkojien, sopimuskumppaneiden, julkisen
talouden taikka terveen ja toimivan taloudellisen kilpailun kannalta vahingollisena.
7/29/22, 1 1:30 AM Laki liiketoimintakiellosta 1059/1985 - Ajantasainen lainsäädäntö - FINLEX ®
https://finlex.fi/fi/laki/ajantasa/1985/19851059 2/8Laiminlyöntien olennaisuutta 1 momentin 1 kohdan mukaan arvioitaessa on otettava huomioon erityisesti
laiminlyöntien suunnitelmallisuus, kesto ja toistuvuus sekä laiminlyönneistä aiheutuneiden vahinkojen ja
niillä tavoitellun taloudellisen hyödyn määrä. (17.1 1.2017/749)
Lisäksi liiketoimintakieltoon voidaan määrätä 2 §:ssä tarkoitettu henkilö, jos hän on liiketoiminnassa
syyllistynyt:
1) rikoslain (39/1889) 17 luvun  18 tai 18 a §:ssä rangaistavaksi säädettyyn rikokseen tai sen yritykseen
taikka osallisuuteen siihen;
2) rikoslain 17 luvun 19 §:ssä  rangaistavaksi säädettyyn rikokseen tai osallisuuteen siihen;
3) kahdeksaatoista vuotta nuorempaan henkilöön kohdistuneeseen rikoslain 20 luvun  9 tai 9 a §:ssä
rangaistavaksi säädettyyn rikokseen tai sen yritykseen taikka osallisuuteen siihen;
4) rikoslain 25 luvun  3 tai 3 a §:ssä rangaistavaksi säädettyyn rikokseen tai sen yritykseen taikka
osallisuuteen siihen; taikka
5) rikoslain 47 luvun 3 a §:ssä  rangaistavaksi säädettyyn rikokseen.
(19.12.2014/1 179)
4 § (19.12.1997/1220)
Liiketoimintakiellon sisältö
Liiketoimintakieltoon määrätty ei saa:
1) itse tai toista välikätenä käyttäen harjoittaa sellaista liiketoimintaa, josta kirjanpitolaissa on säädetty
kirjanpitovelvollisuus;
2) olla avoimen yhtiön yhtiömiehenä tai kommandiittiyhtiön vastuunalaisena yhtiömiehenä taikka
eurooppalaisen taloudellisen etuyhtymän henkilöjäsenenä;
3) olla yhteisön tai säätiön hallituksen jäsenenä, varajäsenenä, toimitusjohtajana taikka muussa niihin
rinnastettavassa asemassa yhteisössä tai säätiössä;
4) itse tai toista välikätenä käyttäen tosiasiallisesti johtaa yhteisön tai säätiön taikka ulkomaisen sivuliikkeen
toimintaa tai hoitaa sen hallintoa;
5) itse tai toista välikätenä käyttäen tehdä osakeyhtiön perustamissopimusta tai olla osuuskunnan
perustajana;
6) hankkia itse taikka toista välikätenä käyttäen omistukseen tai sopimukseen perustuvaa määräysvaltaa
liiketoimintaa harjoittavassa yhteisössä; taikka
7) harjoittaa Suomessa liiketoimintaa ulkomaille perustettua yhteisöä välikätenä käyttäen tai tosiasiallisesti
johtaa sellaisen ulkomaille perustetun yhteisön toimintaa, joka harjoittaa liiketoimintaa Suomessa muuten
kuin vähäisessä määrin eikä hankkia määräysvaltaa sellaisessa yhteisössä.
(8.12.2006/1 107)
Kielto ei koske tehtäviä tai toimintaa sellaisessa julkisoikeudellisessa yhteisössä tai yhteisöön kuuluvassa
säätiössä tai laitoksessa, jonka pääasiasiallisena tarkoituksena ei ole liiketoiminnan harjoittaminen. Kielto ei
myöskään koske tehtäviä tai toimintaa sellaisessa aatteellisessa yhdistyksessä tai säätiössä, joka ei lainkaan
harjoita liiketoimintaa tai harjoittaa sitä vain vähäisessä määrin.
Tuomioistuin voi erityisistä syistä määrätä, ettei kielto koske tiettyä, tietynlaista tai tietynlaajuista
liiketoimintaa taikka tehtäviä tai toimintaa tietyssä yhteisössä tai säätiössä taikka 1 momentin 6 kohdan
mukaisen määräysvallan hankkimista yhteisössä. (17.1 1.2017/749)
5 § (19.12.1997/1220)
7/29/22, 1 1:30 AM Laki liiketoimintakiellosta 1059/1985 - Ajantasainen lainsäädäntö - FINLEX ®
https://finlex.fi/fi/laki/ajantasa/1985/19851059 3/8Liiketoimintakiellon kesto
Liiketoimintakieltoon voidaan määrätä vähintään kolmeksi ja enintään seitsemäksi vuodeksi.
6 §
Liiketoimintakiellon määrääminen
Liiketoimintakiellon määrää yleinen tuomioistuin syyttäjän vaatimuksesta.
7 § (19.12.1997/1220)
7 § on kumottu L:lla 19.12.1997/1220 .
8 § (19.12.1997/1220)
Vireillepanoaika
Liiketoimintakiellon määräämistä koskeva asia on pantava vireille viiden vuoden kuluessa
liiketoimintakieltoa koskevan vaatimuksen perusteena olevasta viimeisimmästä laiminlyönnistä tai
rikollisesta teosta.
9 §
Liiketoimintakiellon voimaantulo
Liiketoimintakielto tulee voimaan tuomioistuimen päätöksen julistamisesta tai antamisesta. T uomioistuin voi
kuitenkin vastaajan pyynnöstä määrätä, että kielto tulee kokonaisuudessaan tai osittain voimaan vasta
määrättynä päätöksen jälkeisenä päivänä, jos siihen on erityinen syy .
Liiketoimintakiellon määräämistä koskevaa päätöstä on noudatettava muutoksenhausta huolimatta, jollei
ylempi tuomioistuin vastaajan vaatimuksesta määrää, että päätöstä ei ole kokonaan tai määrätyiltä osin
noudatettava. V astaajan vaatimus on viipymättä toimitettava muutoksenhakutuomioistuimelle, jonka tulee
välittömästi ottaa vaatimus tutkittavakseen. (19.12.1997/1220)
10 § (19.12.1997/1220)
Päätöksessä mainittavat seikat
Liiketoimintakiellon määräämistä koskevassa päätöksessä on mainittava kiellon sisältö, kiellon alkamis- ja
päättymispäivä sekä kiellon rikkomisesta 16 ja 17 §:ssä säädetyt seuraamukset. Päätöksessä on mainittava
myös, mitä velvollisuuksia liiketoimintakieltoon määrätyllä on 21 a §:n mukaan.
11 § (19.12.1997/1220)
Väliaikainen liiketoimintakielto
Jos 2 §:ssä tarkoitettu henkilö on epäiltynä tai syytteessä liiketoiminnassa tehdystä rikoksesta ja
liiketoimintakiellon määräämistä voidaan pitää todennäköisenä, voi tuomioistuin syyttäjän vaatimuksesta
määrätä hänet väliaikaiseen liiketoimintakieltoon, jos se on tarpeen vahingolliseksi katsottavan
liiketoiminnan tai 3 §:n 3 momentissa tarkoitetun rikoksen tekemisen estämiseksi. (20.5.201 1/541)
Väliaikainen liiketoimintakielto voidaan määrätä enintään kuudeksi kuukaudeksi kerrallaan. Jollei syytettä
väliaikaisen liiketoimintakiellon perusteena olevasta menettelystä ole nostettu vuoden kuluessa väliaikaisen
kiellon määräämisestä, raukeaa kiellon voimassaolo.
Väliaikaiseen liiketoimintakieltoon on muutoin sovellettava, mitä 4, 9, 10 ja 15 §:ssä, 19 §:n 3 momentissa
sekä 21 ja 21 a §:ssä säädetään liiketoimintakiellosta. Väliaikaista liiketoimintakieltoa koskevassa
päätöksessä tulee mainita, milloin kielto 2 momentin mukaan raukeaa.
Päätökseen, jolla väliaikainen liiketoimintakielto on määrätty , ei saa hakea valittamalla muutosta.
Päätöksestä saa kuitenkin kannella ilman määräaikaa.
12 §
Väliaikaisen liiketoimintakiellon huomioon ottaminen
7/29/22, 1 1:30 AM Laki liiketoimintakiellosta 1059/1985 - Ajantasainen lainsäädäntö - FINLEX ®
https://finlex.fi/fi/laki/ajantasa/1985/19851059 4/8Liiketoimintakiellon kestosta määrättäessä on otettava vähennyksenä huomioon aika, jonka väliaikainen
liiketoimintakielto on ollut voimassa.
13–14 §
13–14 § on kumottu L:lla 19.12.1997/1220 .
15 §
Liiketoimintakiellon kumoaminen
Tuomioistuin voi liiketoimintakieltoon määrätyn hakemuksesta ja syyttäjää kuultuaan kumota kiellon
kokonaan tai osittain, jos kiellon kumoaminen on perusteltua muuttuneiden olosuhteiden tai muun erityisen
syyn takia.
16 § (24.7.1998/598)
Rangaistus liiketoimintakiellon rikkomisesta säädetään rikoslain 16 luvun 1 1 §:ssä .
17 §
Liiketoimintakiellon pitentäminen
Jos liiketoimintakieltoa rikotaan eikä rikkomista voida pitää vähäisenä, tuomioistuin voi syyttäjän
vaatimuksesta pitentää kieltoa yhteensä enintään viidellä vuodella. Liiketoimintakiellon pitentämistä on
vaadittava ennen kiellon päättymistä.
Päätöstä, jolla liiketoimintakieltoa on pitennetty , on muutoksenhausta huolimatta noudatettava, jollei ylempi
tuomioistuin toisin määrää.
18 §
Toimivaltainen tuomioistuin
Liiketoimintakiellon määräämistä koskeva asia tutkitaan siinä tuomioistuimessa, joka on toimivaltainen
vaatimuksen perusteena olevaa rikosta koskevassa syyteasiassa taikka jonka tuomiopiirissä liiketoimintaa on
harjoitettu. (19.12.1997/1220)
Tuomioistuin, jossa liiketoimintakiellon määräämistä koskeva asia on vireillä, saa syyttäjän esityksestä
siirtää asian toiseen toimivaltaiseen tuomioistuimeen, jos se on asian selvittämiseksi tai muusta erityisestä
syystä tarkoituksenmukaista. Siirtävän tuomioistuimen asiaan liittyvät päätökset ja muut toimenpiteet ovat
voimassa, kunnes se tuomioistuin, johon asia on siirretty , toisin määrää. Asiaa ei saa siirtää takaisin eikä
edelleen toiseen toimivaltaiseen tuomioistuimeen, elleivät uudet erityiset syyt sitä vaadi. Päätökseen, jolla
asia on siirretty tai siirtoesitys hylätty , ei saa hakea muutosta.
Liiketoimintakiellon kumoamista koskevan hakemuksen tutkii se yleinen alioikeus, joka on ensimmäisenä
oikeusasteena ratkaissut liiketoimintakiellon määräämistä koskevan asian. Liiketoimintakiellon rikkomista ja
liiketoimintakiellon pidentämistä koskeva asia tutkitaan edellä tässä momentissa tarkoitetussa tai siinä
tuomioistuimessa, joka on syyteasiassa muuten toimivaltainen. (19.12.1997/1220)
19 §
Asian käsittely
Liiketoimintakiellon määräämistä ja pidentämistä koskevan asian käsittelyssä noudatetaan soveltuvin osin,
mitä syyttäjän ajaman rikosasian käsittelystä säädetään. Asia voidaan tutkia ja ratkaista vastaajan
poissaolosta huolimatta. V astaajan velvollisuudesta korvata valtiolle asian käsittelystä aiheutuneet
oikeudenkäyntikulut on soveltuvin osin voimassa, mitä rikosasian vastaajasta säädetään. (13.5.201 1/448)
Liiketoimintakiellon kumoamista koskevan asian käsittelyssä noudatetaan hakemusasioiden käsittelyä
koskevia oikeudenkäymiskaaren 8 luvun  säännöksiä. T uomioistuin huolehtii kuitenkin syyttäjän
kuulemiseksi tarpeellisista toimenpiteistä. Syyttäjällä on oikeus hakea muutosta päätökseen, jolla
liiketoimintakielto on kumottu. (30.8.2002/773)
3 momentti on kumottu L:lla 30.8.2002/773 .
7/29/22, 1 1:30 AM Laki liiketoimintakiellosta 1059/1985 - Ajantasainen lainsäädäntö - FINLEX ®
https://finlex.fi/fi/laki/ajantasa/1985/19851059 5/819 a § (17.11.2017/749)
Liiketoimintakieltoasian tutkinta
Jos 2 §:ssä tarkoitettu henkilö on epäiltynä 3 §:n 1 momentin 2 kohdassa tarkoitetusta liiketoiminnassa
tehdystä rikoksesta, jota ei voida pitää vähäisenä, tai 3 §:n 3 momentissa tarkoitetusta liiketoiminnassa
tehdystä rikoksesta, esitutkinnan yhteydessä on tutkittava, onko liiketoimintakiellon määräämiseen
edellytykset. Jos henkilöä epäillään liiketoimintakiellon rikkomisesta, esitutkinnan yhteydessä on tutkittava,
onko liiketoimintakiellon pidentämiseen edellytykset. Liiketoimintakiellon määräämistä tai pidentämistä
koskeva tutkinta on toimitettava myös syyttäjän pyynnöstä.
Liiketoimintakiellon määräämisen edellytykset on tutkittava myös, jos sitä pyytää:
1) syyttäjä;
2) 21 a §:n 3 momentissa tarkoitettu viranomainen lukuun ottamatta konkurssiasiamiestä;
3) konkurssilaissa (120/2004)  tarkoitettu pesänhoitaja.
Viranomainen ja pesänhoitaja voi esittää 2 momentissa tarkoitetun pyynnön, jos sillä on perusteltu syy
epäillä, että 2 §:ssä tarkoitettu henkilö voidaan määrätä liiketoimintakieltoon 3 §:n 1 momentin 1 kohdan
nojalla. Edellytykset tutkii poliisi taikka tulliviranomainen toimialaansa kuuluvissa kysymyksissä.
Edellytysten tutkimisessa sovelletaan poliisilain (872/201 1) 6 luvun  säännöksiä poliisitutkinnasta. Mitä
mainitussa luvussa säädetään päällystöön kuuluvasta poliisimiehestä, sovelletaan T ullissa pakkokeinolain
(806/201 1) 2 luvun 9 §:n  1 momentin 2 kohdassa tarkoitettuun virkamieheen, ja mitä mainitussa luvussa
säädetään poliisimiehestä, sovelletaan T ullissa tullimieheen. V iranomaisen ja pesänhoitajan on
salassapitosäännösten estämättä toimitettava maksutta poliisille tai tulliviranomaiselle asian tutkimiseksi
välttämättömät tiedot ja asiakirjat, jollei sellaisen tiedon tai asiakirjan antamista esitutkintaviranomaiselle tai
tietojen käyttöä todisteena ole laissa nimenomaisesti kielletty tai rajoitettu.
20 §
Asian kiireellisyys
Liiketoimintakieltoa koskevat asiat on käsiteltävä kaikissa oikeusasteissa kiireellisinä.
21 § (19.12.1997/1220)
Rekisteri
Oikeusrekisterikeskus pitää yleiseen käyttöön tarkoitettua rekisteriä liiketoimintakiellon julkisuuden
toteuttamiseksi sekä kiellon noudattamiseksi ja valvomiseksi. Rekisteriin merkitään liiketoimintakieltoon tai
väliaikaiseen liiketoimintakieltoon määrätyn henkilön nimi, henkilötunnus ja kotikunta sekä muut rekisterin
käyttötarkoituksen kannalta tarpeelliset tiedot kiellon sisällöstä, kestosta ja muusta voimassaolosta
tuomioistuimen ratkaisustaan antaman ilmoituksen perusteella. T uomioistuimen ilmoituksesta säädetään
valtioneuvoston asetuksella. (8.12.2006/1 107)
Sen estämättä, mitä viranomaisten toiminnan julkisuudesta annetun lain (621/1999) 16 §:n  3 momentissa
säädetään, jokaisella on oikeus saada tietoja rekisteriin voimassa olevista liiketoimintakielloista tehdyistä
merkinnöistä myös kopiona ja tulosteena. Oikeusrekisterikeskus voi luovuttaa tietoja teknisen
käyttöyhteyden avulla tai muutoin sähköisesti tuomioistuimelle ja muulle viranomaiselle, joka tarvitsee
tietoja laissa säädetyn tehtävänsä hoitamiseksi, luottotietotoimintaa harjoittavalle yhteisölle sekä luotto- ja
rahoituslaitoksille ja muulle yhteisölle, joka toiminnassaan jatkuvasti tarvitsee tietoja sopimusosapuolen
luotettavuuden arvioimiseksi tai muuta tähän verrattavaa hyväksyttävää tarkoitusta varten. Ennen teknisen
käyttöyhteyden avaamista on luovutuksensaajan annettava rekisterinpitäjälle selvitys tietojen suojaamisesta.
(8.12.2006/1 107)
Tiedot 2 momentissa tarkoitetuille viranomaisille toimitetaan maksutta. (8.12.2006/1 107)
Liiketoimintakieltoa koskevat tiedot poistetaan rekisteristä viiden vuoden kuluttua kiellon päättymisestä.
Tiedot päättyneistä liiketoimintakielloista on pidettävä salassa. Edellä 1 momentissa tarkoitetut tiedot
voidaan kuitenkin salassapitovelvollisuuden estämättä luovuttaa:
7/29/22, 1 1:30 AM Laki liiketoimintakiellosta 1059/1985 - Ajantasainen lainsäädäntö - FINLEX ®
https://finlex.fi/fi/laki/ajantasa/1985/19851059 6/81) esitutkintaviranomaiselle liiketoimintakiellon rikkomista koskevan rikoksen esitutkintaa ja
liiketoimintakiellon määräämisen edellytysten selvittämistä varten;
2) syyttäjälle syyteharkintaa ja syytteen ajamista varten sekä liiketoimintakiellon määräämisen edellytysten
selvittämistä varten;
3) turvallisuusselvityslain (726/2014)  mukaan toimivaltaisille viranomaisille mainitussa laissa tarkoitetun
turvallisuusselvityksen laatimista varten.
(17.1 1.2017/749)
21 a § (19.12.1997/1220)
Kiellon noudattamisen valvonta
Kiellon noudattamista valvoo poliisi. V alvonnasta on voimassa, mitä poliisilaissa (872/201 1) säädetään
poliisitutkinnasta. Liiketoimintakieltoon määrätyn asema poliisitutkinnassa määräytyy poliisilain 6 luvun 2
§:n 2 momentin mukaisesti. (22.7.201 1/895)
Kun liiketoimintakielto on tullut voimaan, on poliisin laadittava selvitys siitä, mitä liiketoimintaa
liiketoimintakieltoon määrätty on harjoittanut ennen kiellon määräämistä ja mihin toimenpiteisiin tämä on
ryhtynyt kiellon johdosta. Liiketoimintakieltoon määrätty on velvollinen antamaan selvitystä varten
tarpeelliset tiedot. Hänen on kiellon voimassaoloaikana toimitettava poliisille tämän kehotuksesta selvitys
toimeentulostaan ja tiedot työpaikastaan.
Vero-, tulli-, ulosotto- ja palkkaturvaviranomaisen, konkurssiasiamiehen, julkisista varoista avustuksia ja
etuuksia myöntävän viranomaisen sekä elinkeinotoimintaan liittyviä lupa- ja valvontatehtäviä hoitavan
viranomaisen on huolehdittava siitä, että sen toiminnassa kiinnitetään huomiota liiketoimintakiellon
noudattamisen toteutumiseen. (8.12.2006/1 107)
21 b § (8.12.2006/1107)
Patentti- ja rekisterihallituksen tehtävät
Patentti- ja rekisterihallituksen on huolehdittava siitä, ettei liiketoimintakieltoon määrättyä henkilöä kiellon
voimassa ollessa merkitä kaupparekisteriin eikä säätiörekisteriin sellaiseen tehtävään, jossa kieltoon määrätty
ei 4 §:n mukaan saa olla. Jos kieltoon määrätty henkilö on rekisterin mukaan tällaisessa tehtävässä kiellon
alkaessa, rekisteriin on merkittävä tieto kiellosta ja sen kestosta. Merkintä on poistettava kiellon päätyttyä.
22 §
Asetuksenantovaltuus
Tarkemmat säännökset tämän lain täytäntöönpanosta sekä liiketoimintakielloista pidettävästä rekisteristä
annetaan asetuksella.
23 §
Voimaantulo- ja siirtymäsäännökset
Tämä laki tulee voimaan 1 päivänä tammikuuta 1986.
Tätä lakia sovelletaan, jos yhteenkin sellaiseen konkurssiin asettaminen, johon johtaneessa liiketoiminnassa
on laiminlyöty liiketoimintaan liittyvät velvollisuudet, on tapahtunut tämän lain tultua voimaan.
HE 29/85, toisen lvk.miet. 3/85, svk.miet. 128/85
Muutossäädösten voimaantulo ja soveltaminen:
30.4.1986/311:
Tämä laki tulee voimaan 1 päivänä toukokuuta 1987.
HE 90/85, lvk.miet. 9/85, svk.miet. 1/86
29.12.1988/1263:
Tämä laki tulee voimaan 1 päivänä tammikuuta 1989.
7/29/22, 1 1:30 AM Laki liiketoimintakiellosta 1059/1985 - Ajantasainen lainsäädäntö - FINLEX ®
https://finlex.fi/fi/laki/ajantasa/1985/19851059 7/8HE 186/88, lvk.miet. 14/88, svk.miet. 217/88
19.12.1997/1220:
Tämä laki tulee voimaan 1 päivänä maaliskuuta 1998.
Tämän lain säännöksiä liiketoimintakieltoon määräämisestä sovelletaan, jos yksikin vaatimuksen perusteena
oleva 3 §:ssä tarkoitettu laiminlyönti tai rikos on tapahtunut tämän lain tultua voimaan.
Vaatimus liiketoimintakiellon määräämisestä aikaisempien säännösten mukaan on tehtävä kahden vuoden
kuluessa lain voimaantulosta. Jos kielto määrätään aikaisempien säännösten mukaan, on kiellon sisällöstä ja
kestosta kuitenkin voimassa, mitä tämän lain 4 ja 5 §:ssä säädetään.
Liiketoimintakiellosta annetun lain tällä lailla kumottua 7 §:ää sovelletaan, jos konkurssi on alkanut ennen
tämän lain voimaantuloa.
HE 198/1996 , LaVM 15/1997, EV 195/1997
24.7.1998/598:
Tämä laki tulee voimaan 1 päivänä tammikuuta 1999.
HE 6/1997 , HE 1 17/1997 , LaVM 3/1998, SuVM 2/1998, EV 60/1998
8.3.2002/182:
Tämä laki tulee voimaan 1 päivänä syyskuuta 2002.
HE 43/2001 , HaVM 26/2001, EV 197/2001
30.8.2002/773:
Tämä laki tulee voimaan 1 päivänä tammikuuta 2003.
Asia, joka on tullut vireille ennen tämän lain voimaantuloa, käsitellään tuomioistuimessa noudattaen tämän
lain voimaan tullessa voimassa olleita säännöksiä.
HE 32/2001 , LaVM 12/2002, EV 97/2002
8.12.2006/1107:
Tämä laki tulee voimaan 1 päivänä tammikuuta 2007.
Jos liiketoimintakielto määrätään sellaisen 3 §:ssä tarkoitetun laiminlyönnin tai rikoksen perusteella, joka on
tapahtunut ennen tämän lain voimaantuloa, kiellon sisällöstä on voimassa myös, mitä 4 §:n 5 ja 7 kohdassa
säädetään.
HE 82/2006 , LaVM 14/2006, EV 154/2006
13.5.2011/448:
Tämä laki tulee voimaan 17 päivänä toukokuuta 201 1.
HE 286/2010 , LaVM 34/2010, EV 31 1/2010
20.5.2011/541:
Tämä laki tulee voimaan 1 päivänä kesäkuuta 201 1.
HE 282/2010 , LaVM 43/2010, EV 364/2010
22.7.2011/895:
7/29/22, 1 1:30 AM Laki liiketoimintakiellosta 1059/1985 - Ajantasainen lainsäädäntö - FINLEX ®
https://finlex.fi/fi/laki/ajantasa/1985/19851059 8/8Tämä laki tulee voimaan 1 päivänä tammikuuta 2014.
HE 224/2010 , HaVM 42/2010, EV 371/2010
11.5.2012/228:
Tämä laki tulee voimaan 1 päivänä heinäkuuta 2012.
HE 122/201 1, HaVM 6/2012, EV 23/2012
19.9.2014/734:
Tämä laki tulee voimaan 1 päivänä tammikuuta 2015.
HE 57/2013 , HaVM 16/2014, EV 79/2014
19.12.2014/1179:
Tämä laki tulee voimaan 1 päivänä tammikuuta 2015.
HE 103/2014 , LaVM 15/2014, EV 189/2014
17.11.2017/749:
Tämä laki tulee voimaan 15 päivänä tammikuuta 2018.
Lain 3 §:n 1 momentin 1 kohtaa ja 2 momenttia sovelletaan myös ennen lain voimaantuloa tehtyihin
laiminlyönteihin.
Tuomioistuin voi 4 §:n 3 momentissa säädetyn mukaisesti määrätä, että kielto ei koske tietynlaajuista
liiketoimintaa vain, jos liiketoimintakielto määrätään lain tultua voimaan.
HE 269/2016 , LaVM 8/2017, EV 88/2017
8.5.2020/343:
Tämä laki tulee voimaan 1 päivänä kesäkuuta 2020.
HE 2/2020 , LaVM 2/2020, EV 24/2020
Finlex  › Lainsäädäntö  › Ajantasainen lainsäädäntö  › Vuosi 1985  › 13.12.1985/1059
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.